# Jayne Mansfield

| Jayne Mansfield |
| --- |
| filmska, kazališna i TV-glumica, pjevačica, noćna zabavljačica, djevojka s Playboyeve duplerice |
| Biografske informacije |
| Rođenje | Vera Jayne Palmer (1933-aprila-19)19. aprila 1933. Bryn Mawr (Pennsylvanija), SAD |
| Smrt | 29. juna 1967. (dob: 34) U.S. Highway 90 kraj Slidella u Louisiani |
| Supružnik | Paul Mansfield (1950–1958) Miklós Hargitay (1958–1964) Matt Cimber (1964–1966) |
| Djeca | Jayne Marie Mansfield, Miklós Jeffrey Palmer Hargitay, Zoltán Anthony Hargitay, Mariska Magdolina Hargitay, Antonio Raphael Ottaviano |
| Profesionalne informacije |
| Zanimanje | filmska, kazališna i TV-glumica, pjevačica, noćna zabavljačica, djevojka s Playboyeve duplerice |
|  |
|

| Nagrade |
| --- |
| **Zlatni globus za najbolju žensku debitanticu** 1957 *The Wayward Bus* **Playboy** (1955), Playmate za mjesec februar **Nagrada Theater World** (1956) najbolja glumica *Will Success Spoil Rock Hunter?* **Golden Laurel** (1959), najbolja ženska izvođačica, *The Sheriff of Fractured Jaw* |

 |
|  |

**Jayne Mansfield** (Bryn Mawr, 19. travnja 1933. - New Orleans, 29. lipnja 1967.) je bila američka glumica, poznata kao jedan od najvećih hollywoodskih zvijezda, odnosno seks simbola na prijelazu iz 1950-ih u 1960-e.

Na karijeru su joj značajno uticale njene neobično velike grudi, koje je često naglašavala izborom odjeće, ali i promotivnim trikovima poput "slučajnog" skidanja, kao i usporedbe sa Marilyn Monroe koja se smatrala njenom glavnom suparnicom, i čiji je imidž znala parodirati. Slavnom je postala 1955. godine nedugo nakon što se fotografirala za *Playboy*, odnosno nakon što je na Broadwayu tumačila lik glumice Rite Marlowe (temeljen na Monroe) u satiričkoj predstavi *Will Success Spoil Rock Hunter?*. Ona joj je omogućila početak karijere, odnosno nastupe u nekoliko izuzetno uspješnih filmova među kojima se ističu *The Girl Can't Help It* te filmska verzija njenog brodvejskog hita. Iako je Mansfield u filmovima njegovala imidž "glupe plavuše", u stvarnosti je bila relativno dobro obrazovana te, između ostalog, tečno govorila nekoliko jezika. Od 1959. joj se karijera našla u silaznoj putanji, a za što su najzaslužnije bile njene česte trudnoće, zbog kojih je sve teže održavala liniju. Godine 1963. je ponovno nakratko vratila popularnost eksplicitnim slikama za *Playboy*, a nakon kojih je slijedio *Promises! Promises!*, poznat kao prvi moderni mainstream hollywoodski film u kome se glavna zvijezda pojavljuje gola. Četiri godine kasnije je poginula u prometnoj nesreći čiji su morbidni detalji kasnije postali predmetom urbanih legendi.

Mansfield je bila udana tri puta i imala petoro djece, među kojima je kćer Mariska Hargitay, danas ugledna televizijska glumica.

## Vanjske veze

Jayne Mansfield na Wikimedijinoj ostavi

* Jayne Mansfield na Flickr (`en`)
* Jayne Mansfield - kanal na YouTubeu
* Jayne Mansfield na sajtu IMDb
* Jayne Mansfield na Internet Broadway Database (`en`)
* Jayne Mansfield na Filmskoj bazi podataka TCM (`en`)
* Jayne Mansfield na Allmovieu
* „Jayne Mansfield (Vera Jayne Peers) Marriage Certificate”. *Archives.com*. Houston: Texas State Department of Health Services. 1950. Pristupljeno March 9, 2012. (potrebna pretplata)
* „Jayne Mansfield Death Certificate”. *Findadeath.com*. 1967. Arhivirano iz originala na datum 2012-04-04. Pristupljeno March 9, 2012.